APSTIPRINĀTS:

SIA „Līvānu siltums”

Iepirkumu komisijas sēdē 2023.gada 31.oktobrī

Protokols Nr. 8

#

# Tirgus izpētes

**„Koksnes šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā’’**

Iepirkuma identifikācijas Nr. LS 2023/6

# NOLIKUMS

# Līvānos, 2023.gadā

1. **Vispārīgie noteikumi**
	1. Sabiedrība ar ierobežotu atbildību „Līvānu siltums” (turpmāk tekstā - Sabiedrisko pakalpojumu sniedzējs) saskaņā ar SPS iepirkumu vadlīnijām organizē iepirkumu **„Koksnes šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā’’**. Iepirkums tiek organizēts tirgus izpētes veidā (turpmāk tekstā – Iepirkums).
	2. Iepirkuma identifikācijas Nr. LS 2023/6.
	3. Sabiedrisko pakalpojumu sniedzēja rekvizīti: SIA „Līvānu siltums”, Vien. Reģ. Nr. 40003482591, juridiskā un pasta adrese: Zaļā iela 39, Līvāni, Līvānu novads, LV-5316; tālr. +(371) 65307245, e-pasts: livanu\_siltums@livanusiltums.lv; Konta Nr. LV32PARX0005643350001, AS ‘’Citadele banka’’.
	4. Sabiedrisko pakalpojumu sniedzēja kontaktpersonas: Valērijs Pigalovs – SIA ,,Līvānu siltums’’ katlu mājas vadītāja vietnieks, tālr.+(371) 22313052, Romualds Gasperovičs - SIA „Līvānu siltums” katlu mājas vadītājs, tālr. +(371) 26647311.
	5. Pretendentu un to iesniegto piedāvājumu vērtēšanu saskaņā ar iepirkuma dokumentāciju nodrošina Sabiedrisko pakalpojumu sniedzēja izveidota iepirkumu komisija (turpmāk tekstā – Komisija).
	6. Iepirkuma priekšmets ir kurināmās šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā (PielikumsNr.3).
	7. Iepirkuma periodā nepieciešamais plānotais kurināmā apjoms – **6000 MWh**.
	8. Par Iepirkuma priekšmetu pretendents var iesniegt tikai vienu piedāvājuma variantu. Pretendents, kurš iesniedz piedāvājumu, nevar piedalīties cita Pretendenta piedāvājumā kā apakšuzņēmējs vai piegādātāju apvienības biedrs.
	9. Līguma (saistību) izpildes vieta un termiņš:
		1. Vieta – SIA ‘’Līvānu siltums’’ katlu māja: Celtniecības iela 7A, Līvāni, Līvānu novads, LV-5316;
		2. Plānotais līguma izpildes laiks ir no 2024.gada 2.janvāra līdz 2024.gada 29.februārim.
2. **Informācijas apmaiņa**
	1. Sabiedrisko pakalpojumu sniedzējs Iepirkuma dokumentus publicē Līvānu novada pašvaldības profilā https://livani.lv/lv /iepirkumi/.
	2. Ja ieinteresētais piegādātājs laikus pieprasīs papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Sabiedrisko pakalpojumu sniedzējs to sniegs iespējami īsā laikā, bet ne vēlāk kā 3 darba dienas pirms piedāvājumu iesniegšanas termiņa beigām. Informācijas pieprasījums nosūtāms Sabiedrisko pakalpojumu sniedzējam rakstiski pa pastu vai e-pastu.
	3. Ja Sabiedrisko pakalpojumu sniedzējs sniedz papildu informāciju, tas visiem Ieinteresētajiem piegādātājiem vienlaikus nosūta šo informāciju, norādot arī uzdoto jautājumu.
	4. Saziņu ar Ieinteresētajiem piegādātājiem Iepirkuma ietvaros Sabiedrisko pakalpojumu sniedzējs nodrošina latviešu valodā pa pastu vai elektroniski Iepirkuma dokumentos noteiktajā kārtībā.
3. **Piedāvājuma saturs**
	1. Piedāvājumam jāsatur šādi dokumenti:
		1. Pretendenta pieteikums piedāvājuma iesniegšanai Iepirkumā (Pielikums Nr.1);
		2. tehniskais piedāvājums, saskaņā ar Nolikuma 7. punktu;
		3. finanšu piedāvājums (Pielikums Nr.2);
		4. citi dokumenti un materiāli pēc Pretendenta ieskatiem, ievērojot Nolikuma noteikumus.
	2. Pretendentam jāievēro Nolikuma noteikumi un pievienotie paraugi (formas). Nolikumā prasītās informācijas neiekļaušana vai piedāvājuma iesniegšana, kurš neatbilst Nolikuma prasībām, ir pamats Pretendenta piedāvājuma atstāšanai bez izskatīšanas vai noraidīšanai.
	3. Pretendents drīkst iesniegt tikai vienu piedāvājumu.
4. **Piedāvājuma noformēšana un iesniegšana**
	1. Pretendentu piedāvājumi jāiesniedz **līdz 2023. gada 20. decembrim plkst. 10:00:**
		1. Iesūtot elektroniska dokumenta veidā uz e-pastu livanu\_siltums@livanusiltums.lv, vai
		2. Papīra dokumentu veidā SIA „Līvānu siltums” administrācijas ēkā, Zaļā ielā 39, Līvāni, Līvānu novads, LV-5316.
	2. Piedāvājumu pieņemšana līdz piedāvājumu iesniegšanas termiņam Sabiedrisko pakalpojumu sniedzēja telpās tiek nodrošināti darbdienās no plkst. 9:00 līdz 16:00, ierašanos saskaņojot pa tālr. +(371) 65307245.
	3. Pretendents ir tiesīgs piedāvājumu sūtīt pa pastu uz Sabiedrisko pakalpojumu sniedzēja adresi. Pasta sūtījumam jābūt nogādātam Sabiedrisko pakalpojumu sniedzēja adresē līdz piedāvājumu iesniegšanas termiņam.
	4. Papīra dokumentu veidā, piedāvājums iesniedzams aizlīmētā aploksnē, uz kuras jānorāda:
		1. Pretendenta nosaukums, juridiskā adrese, kontaktpersonas vārds, uzvārds un tālruņa numurs;
		2. Sabiedrisko pakalpojumu sniedzēja nosaukums un juridiskā adrese;
		3. atzīme ”Pretendenta piedāvājums iepirkumā **„Koksnes šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā’’**, ID.Nr. LS 2023/6.
	5. Piedāvājumā iekļautajiem dokumentiem jābūt skaidri salasāmiem, bez dzēsumiem, labojumiem, svītrojumiem vai citām īpatnībām. Dokumentu atvasinājumi (noraksts, izraksts, kopija, tulkojumi) izstrādājami un noformējami atbilstoši normatīvo aktu prasībām, kas nosaka dokumentu izstrādāšanas un noformēšanas kārtību.
	6. Piedāvājumu (pieteikumu, finanšu piedāvājumu un citas būtiskas piedāvājuma daļas) paraksta persona, kurai Komercreģistrā vai tās mītnes zemes analoģiskā iestādē reģistrētas pārstāvības tiesības. Ja piedāvājumu ir parakstījusi persona, kurai Komercreģistrā nav reģistrētas pārstāvības tiesības, piedāvājumam jāpievieno pilnvaras oriģināls. Katrā vietā, kur ir tikuši izdarīti ieraksti vai labojumi, jābūt tās personas vai personu apstiprinājumam un parakstiem, kas ir parakstījušas piedāvājumu.
	7. Visiem piedāvājuma dokumentiem jābūt cauršūtiem vai caurauklotiem kopā vienā sējumā, ievērojot normatīvo aktu prasības, kas nosaka dokumentu izstrādāšanas un noformēšanas kārtību.
	8. Līdz piedāvājumu iesniegšanas termiņa beigām, Pretendents var rakstveidā - atsaukt savu iesniegto piedāvājumu, to grozīt vai papildināt. Atsaukums izslēdz Pretendentu tālāku piedalīšanos Iepirkumā.
	9. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Sabiedrisko pakalpojumu sniedzējam. Sabiedrisko pakalpojumu sniedzējs neuzņemas nekādu atbildību par šīm izmaksām neatkarīgi no Iepirkuma rezultātiem.
	10. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Sabiedrisko pakalpojumu sniedzējs neizskata, nepieņem un atdod iesniedzējam.
5. **Piedāvājumu derīguma termiņš**
	1. Pretendentu piedāvājumu minimālajam derīguma termiņam ir jābūt 40 dienas, skaitot no piedāvājumu atvēršanas dienas.
	2. Piedāvājumi ar mazāku derīguma termiņu tiks atstāti bez izskatīšanas.
	3. Sabiedrisko pakalpojumu sniedzējs var lūgt Pretendentiem uz noteiktu laiku pagarināt piedāvājuma derīgumu.
6. **Pretendentu atlases noteikumi**
	1. Sabiedrisko pakalpojumu sniedzējs neizskata Pretendenta piedāvājumu jebkurā no šādiem gadījumiem:
		1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.
		3. uz pretendentu attiecas Starptautisko un Latvijas Republikas nacionālo sankciju likuma ierobežojumu.
		4. Pretendents ir ārzonā reģistrēta juridiskā persona vai personu apvienība;
		5. Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju;
		6. Pretendenta piedāvājums neatbilst šajā nolikumā noteiktajām prasībām, vai finanšu piedāvājums pārsniedz Sabiedrisko pakalpojumu sniedzēja plānoto kopējo samaksu par līguma izpildi;
		7. Komisijas rīcībā ir informācija, ka Pretendents iepriekšējā vai pašreizējā gadā veicis pēc specifikas līdzīgas piegādes un nav nodrošinājis attiecīgā pasūtītāja tehnisko noteikumu prasībām atbilstošu kvalitāti, vai pieļāvis citu, ar līgumu izpildi, saistītu noteikumu pārkāpumu.
	2. Pretendentu kvalifikācijas novērtēšanai un pretendentu atlasei Komisija izmantos pretendentu iesniegto informāciju, publiskās datu bāzēs un normatīvajos aktos noteiktos informācijas avotus. Konkursa komisijas noraidīs tos pretendentus, kuru kvalifikācija vai stāvoklis neatbildīs Nolikumā noteiktajām pretendenta kvalifikācijas prasībām.
7. **Prasības tehniskajam piedāvājumam**
	1. Aizpildot un parakstot Tehnisko piedāvājumu (Pielikums Nr.3) Pretendents apliecina, ka ir gatavs ievērot Tehniskajās specifikācijās norādītās prasības un piegādāt koksnes šķeldu atbilstoši norādītajiem nosacījumiem vai ,,Baltpol’’ starptautiskas biomasas biržas standartam SM3D.
8. **Prasības finanšu piedāvājumam**
	1. Finanšu piedāvājums jāsagatavo, aizpildot Finanšu piedāvājuma cenu tabulu. Cenu tabula jāaizpilda saskaņā ar Iepirkuma nolikumam pievienoto formu (Pielikums Nr.2).
	2. Piedāvājuma cenai ir jābūt fiksētai piedāvājuma derīguma termiņa laikā un visa līguma izpildes laikā. Visām cenām Piedāvājuma dokumentos ir jābūt uzrādītām *euro* (EUR), bez pievienotā vērtības nodokļa.
	3. Pievienotās vērtības nodoklis likumdošanā noteiktā apmērā, kas maksājams Latvijā, nav jāiekļauj piedāvājuma cenā.
	4. Piedāvājuma cena jānorāda kā kopēja summa, kas ietver visas materiālu,
	iekārtu, darbu un pakalpojumu izmaksas saistībā ar Iepirkuma priekšmetu pilnā apmērā un atbilstošā kvalitātē saskaņā ar vispārpieņemto praksi.
	5. Piedāvājuma cenā jāiekļauj visi nodokļi (izņemot pievienotās vērtības nodokli), nodevas, maksājumi par licencēm, sertifikātiem, darba atļaujām, transportu, personālu, un citi maksājumi, kas veicami vai jau samaksāti Latvijā vai ārpus Latvijas.
	6. Piedāvājuma cena jānorāda ņemot vērā, ka saskaņā ar piegādātāja iesniegto rēķinu par faktiski piegādāto Preci attiecīgajā periodā (15 kalendārās dienas), Pircējs veic pārskaitījumu Pārdevējam uz rēķinā norādīto bankas kontu. Apmaksa notiek par norēķinu periodā piegādāto preci 30 (trīsdesmit) darbdienu laikā pēc kopsavilkuma rēķina saņemšanas.
9. **Piedāvājumu atvēršana, izskatīšana un vērtēšana**
	1. Piedāvājumu atvēršanas sanāksme netiek rīkota. Piedāvājumu vērtēšanas gaita līdz iepirkuma līguma slēgšanas tiesību piešķiršanai ir konfidenciāla.
	2. Piedāvājumu atvēršanu un vērtēšanu komisija veiks slēgtās sēdēs, bez ieinteresēto personu piedalīšanās. Informācija, kas saistīta ar piedāvājumu vērtēšanu, līdz rezultātu paziņošanai netiks izpausta Pretendentiem un citām personām.
	3. Pēc piedāvājumu atvēršanas Sabiedrisko pakalpojumu sniedzējs:
		1. pārbaudīs Pretendentu piedāvājumu atbilstību iepirkuma nolikumā noteiktajām piedāvājuma noformēšanas un iesniegšanas prasībām;
		2. izraudzīsies Pretendentus, ievērojot šajā nolikumā minētos izslēgšanas nosacījumus un noteiktās kvalifikācijas prasības attiecībā uz saimniecisko un finansiālo stāvokli, kā arī tehniskajām un profesionālajām spējām, kvalitātes nodrošināšanas standartiem;
		3. pārbaudīs Pretendentu tehniskā piedāvājuma atbilstību Iepirkuma nolikuma prasībām;
		4. pārbaudīs Pretendentu finanšu piedāvājuma atbilstību Iepirkuma nolikuma prasībām.
	4. Līgums par koksnes šķeldas piegādi tiks slēgts ar pretendentu, kurš atbilst kvalifikācijas prasībām un būs piedāvājis pakalpojumu kas atbilst Tehniskā piedāvājuma prasībām ar viszemāko cenu.
	5. Sabiedrisko pakalpojumu sniedzējs Pretendentus, kuru piedāvājuma noformējums, kvalifikācija, tehniskās un profesionālās spējas, kvalitātes nodrošināšanas standarti, tehniskais un finanšu piedāvājums atbildīs Nolikumā noteiktajām prasībām, var uzaicināt veikt sarunas, apspriest iesniegtos piedāvājumus, lai dotu iespēju Pretendentiem uzlabot finanšu piedāvājumu. Komisija var pieņemt lēmumu nerīkot sarunas un piešķirt līguma slēgšanas tiesības, balstoties uz sākotnējiem piedāvājumiem.
	6. Sarunu laikā Sabiedrisko pakalpojumu sniedzējs nodrošinās vienlīdzīgu attieksmi pret visiem pretendentiem, garantējot visiem vienādu piekļuvi informācijai par iepirkumu, nevienam pretendentam neradot labvēlīgākus apstākļus.
	7. Sabiedrisko pakalpojumu sniedzējs, pēc sarunu veikšanas ar katru pretendentu, slēdz sarunas un informē par to pretendentus, nosūtot tiem uzaicinājumu iesniegt atkārtotu finanšu piedāvājumu (Pielikums Nr.2) pamatojoties uz sarunu gaitā rastajiem un precizētajiem finanšu piedāvājumu risinājumiem.
	8. Sabiedrisko pakalpojumu sniedzējs sarunu gaitā vienojas ar visiem pretendentiem par atkārtotu finanšu piedāvājumu iesniegšanas termiņu, ko nosaka uzaicinājumā, bet, ja nevar vienoties, šo termiņu nosaka ne īsāku par 3, bet ne garāku par 5 darbdienām.
	9. Sabiedrisko pakalpojumu sniedzējs izvērtēs atkārtoti saņemtos finanšu piedāvājumus un izvēlēsies vienu Pretendentu pamatojoties uz piedāvājumu izvēles kritēriju - piedāvājums ar viszemāko cenu.
10. **Kārtība kādā Pretendenti tiks informēti par rezultātiem**
	1. Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Sabiedrisko pakalpojumu sniedzējs vienlaicīgi (vienā dienā) informēs visus Pretendentus, kā arī ievietos informāciju mājaslapā internetā, kur publicēts paziņojums par Iepirkumu.
11. **Iepirkuma līguma noslēgšanas kārtība**
	1. Iepirkuma līgumu sagatavo Sabiedrisko pakalpojumu sniedzējs, un tā projekts pievienots Nolikuma Pielikumā Nr.4.
	2. Sabiedrisko pakalpojumu sniedzējs paredz noslēgt vienu iepirkuma līgumu. Iepirkuma līgums tiks slēgts uz laika periodu no 02.01.2024.līdz 29.02.2024., kurā cena būs spēkā visā līguma darbības laikā.
	3. Pretendents saskaņojot ar Sabiedrisko pakalpojuma sniedzēju apņemas izpildīt kurināmā pasūtījumu un nodrošināt tā vienmērīgu piegādi.
	4. Iepirkuma līgumu izraudzītajam Pretendentam jānoslēdz 5 darbdienu laikā pēc attiecīga Sabiedriskā pakalpojuma sniedzēja paziņojuma saņemšanas. Ja Pretendents minētajā laikā neparaksta līgumu, komisija ir tiesīga uzskatīt, ka Iepirkumā izvēlētais Pretendents atteicies no iepirkuma līguma noslēgšanas.
	5. Ja izraudzītais Pretendents atsakās slēgt iepirkuma līgumu, Sabiedrisko pakalpojumu sniedzējs slēdz iepirkuma līgumu ar nākamo Pretendentu, kura piedāvājums atzīts par izdevīgāko, vai pārtrauc Iepirkumu. Ja Sabiedrisko pakalpojumu sniedzējs izvēlas slēgt iepirkuma līgumu ar nākamo Pretendentu, kurš ieguvis nākamo augstāko punktu skatu, tas atkārtoti nosūta paziņojumus par pieņemto lēmumu Pretendentiem kā arī ievieto informāciju mājaslapā internetā.

1. **Citi noteikumi**
	1. Ja Iepirkumā nav iesniegti piedāvājumi vai ja iesniegtie piedāvājumi neatbilst Iepirkuma dokumentos noteiktajām prasībām, vai Pretendenti neatbilst izvirzītajām kvalifikācijas prasībām, Sabiedrisko pakalpojumu sniedzējs ir tiesīgs pieņemt lēmumu izbeigt Iepirkumu.
	2. Iesniedzot piedāvājumu, katrs Pretendents ar to piekrīt, ka piedāvājums tiks izskatīts un vērtēts, pamatojoties uz Iepirkuma nolikuma nosacījumiem, kā arī Pretendents apņemas ievērot Iepirkuma nolikuma nosacījumus piegāžu izpildē.
2. **Iepirkuma nolikuma pielikumi**

|  |  |
| --- | --- |
| Nr. | Nosaukums |
| 1 | Pretendenta pieteikums piedāvājuma iesniegšanai Iepirkumā |
| 2 | Finanšu piedāvājuma cenu tabula |
| 3 | Tehniskā specifikācija – piegādes apjomi, apjoma nosacījumi un kurināmā šķeldas kvalitātes prasības katrai kravai |
| 4 | Līguma projekts  |
|  |  |
|  |  |

 Pielikums Nr. 1

Pretendenta pieteikums piedāvājuma iesniegšanai Iepirkumā

„Koksnes šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā’’

Iepirkuma identifikācijas Nr. LS 2023/6.

|  |  |
| --- | --- |
| vieta, datums |  |
| pretendenta nosaukums |  |
| reģistrācijas Nr. |  |
| juridiskā adrese |  |
| faktiskā adrese |  |
| pārstāvja vārds, uzvārds |  |
| amats |  |
| pārstāvības pamats |  |
| Tālruņi |  |
| Fakss |  |
| e-pasts |  |

ar šī pieteikuma iesniegšanu Pretendents:

1. piesakās piedalīties iepirkumā „Koksnes šķeldas piegāde SIA „Līvānu siltums” siltumenerģijas ražošanai 2023-2024.gada apkures sezonā’’, iepirkuma identifikācijas Nr. LS 2023/6;
2. apliecina, ka pretendenta piedāvājums ir spēkā 40 dienas;
3. apliecina, ka uz pretendentu neattiecas iepirkuma nolikuma 6.1.punkta apakšpunktos norādītie apstākļi;
4. apliecina, ka piedāvājuma cenā ir iekļautas visas izmaksas, kas nepieciešamas un, saistītas ar iepirkuma izpildi, un Sabiedrisko pakalpojumu sniedzējs neakceptēs nekādas papildus izmaksas;
5. piekrīt Iepirkuma noteikumiem, iepirkuma līguma noteikumiem, nosacījumiem un apņemas tos ievērot;
6. apliecina, ka Pretendents ir iesniedzis visu prasīto informāciju viņa atbilstības novērtēšanai saskaņā ar Iepirkuma dokumentos noteiktajiem atlases kritērijiem, un iesniegtā informācija ir patiesa;
7. apliecina, ka finanšu piedāvājumā norādītās cenas būs spēkā visā līguma darbības laikā.

Pielikumā pievieno:

pretendenta atlases dokumenti, tehniskais un finanšu piedāvājums, kopā uz \_\_ lapām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

Pielikums Nr. 2

Finanšu piedāvājuma cenu tabula

„Koksnes šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā’’

Iepirkuma identifikācijas Nr. LS 2023/6.

Vieta, datums: \_\_\_\_\_\_\_\_\_\_\_\_\_\_\_\_

Pretendents:\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Nr. p.k.** | **Priekšmets** | **Cena\* EUR / MWh** **(bez PVN)** |
| 1. | Šķeldas piegāde katlu mājai Līvānos, Celtniecības ielā 7A |  |

\*cena par kurināmā vienu MWh

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

 Pielikums Nr. 3

**Tehniskā specifikācija**

„Koksnes šķeldas piegāde SIA „Līvānu siltums” siltumenerģijas ražošanai 2023.-2024.gada apkures sezonā’’

Iepirkuma identifikācijas Nr. LS 2023/6.

**Kurināmā kvalitātes prasības**

1. Izejmateriāls – īscirtmeta stādījumi un uzglabātie mežizstrādes atlikumi;
2. Relatīvais mitrums 35% (min) - 55% (max);
3. Frakcijas lielums:
4. Lielākais pieļaujamais garums, mm – 3,15> P<63 (min.70%);
5. Smalkumu frakcijas (<3,15 mm) pieļaujamais daudzums,% - līdz 10%
6. Sastāvs (pieļaujamie piejaukumi)
7. koksnes miza – līdz 5% no kopējā apjoma;
8. sausas lapas, sausas skujas – ne vairāk par 1%.
9. Pelnu saturs 1 – 5% (max)
10. Nav pieļaujami kluču un to atgriezumu, laminēta, krāsota vai lakota koka, metāla, plastmasas, akmeņu, asfalta gabalu, zemes, stikla un citu svešķermeņu piejaukumi, sāļi (NaCl) un citi svešķermeņi, kas kvalificējami kā nedegošs vai slikti degošs materiāls. Aizliegts piegādāt Kurināmo, kura sastāvā ir krāsas, lakas, koksnes ķīmiskās apstrādes līdzekļi un citas ķīmikālijas. Kurināmais nedrīkst būt sācies sadalīties, nav pieļaujama cirsmu atlieku šķeldas piegāde.
11. Citas prasības -

Piegādājamajai koksnes šķeldai jāatbilst MK noteikumos Nr.686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” definētajiem ilgtspējas un siltumnīcefekta gāzu emisiju ietaupījuma kritērijiem.

**Pārrēķina koeficienti**

Ja Kurināmā (šķeldas) mitrums konkrētajā kravā neatbilst Kurināmā kvalitātes prasībām, tad Kurināmā attiecīgās kravas vērtības noteikšanai tiek izmantoti šādi koeficienti.

|  |  |
| --- | --- |
| **Kravas mitrums (%)** | **Koeficients K1** |
| Līdz 55.0 | 1.0 |
| 55.1 – 56.0 | 0.9 |
| 56.1 - 57.0 | 0.8 |
| 57.1 – 58.0 | 0.7 |
| 58.1 – 59.0 | 0.6 |
|  > 59 | 0.5  |

Ja Kurināmā (šķeldas) pelnu saturs konkrētajā kravā neatbilst Kurināmā kvalitātes prasībām, tad Kurināmā attiecīgās kravas vērtības noteikšanai tiek izmantoti šādi koeficienti.

|  |  |
| --- | --- |
| **Pelnu saturs (%)** | **Koeficients K2** |
| Līdz 5.0 | 1.0 |
| 5.1 – 6.0 | 0.9 |
| 6.1 – 7.0 | 0.8 |
| 7.1 – 8.0 | 0.7 |
| 8.1 – 10.0 | 0.6 |
|  > 10 | 0.5 |

Kvalitātes prasībām neatbilstošas kravas sākotnējais uzskaites daudzums (MWh) tiek reizināts ar mitruma koeficientu K1 un pelnu satura koeficientu K2, rezultātā tie iegūts daudzums (MWh), kas kalpo par pamatu rēķina izrakstīšanai un apmaksas veikšanai.

Plānotie kopējie piegādes apjomi katlumājai Līvānos, Celtniecības ielā 7A var mainīties par ± 15 %.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts